कोंकणी नाटक संगीत अकादमीचो उक्तावण सुवाळो आयतार 16 एप्रीलाक सांजवेळार 5 वरांचेर, फोंडेंच्या राजीव गांधी कलामंदिरांत जातलो. मुखेल सोयरे म्हूण मुख्यमंत्री डॉ. प्रमोद सावंत, खासा सोयरे म्हूण कवी, अभिनेते किशोर कदम (सौमित्र) आनी कला- संस्कृती मंत्री गोविंद गावडे हाजीर आसतले. तशेंच मानाचे सोयरे म्हूण सहकार मंत्री सुभाष शिरोडकार, वीज मंत्री सुदिन ढवळीकार, खास निमंत्रीत म्हूण ज्येश्ठ साहित्यीक दामोदर मावजो, चित्रपट दिग्दर्शक जयप्रद देसाय, ज्येश्ठ विचारवंत अॅड्. उदय भेंब्रे, नाटककार पुंडलीक नायक हाजीर आसतले, अशें अकादमीचे अध्यक्ष श्रीधर कामत बांबोळकार, उपाध्यक्ष डॉ. पूर्णानंद च्यारी, सचीव अॅड्. पंढरीनाथ परब, भांडारी विवेक पिसूर्लेकार कळीत केलां. सुत्रसंचलन डॉ. रूपा च्यारी आनी शशीकांत पुनाजी हांचें आसतलें.
 आनी सांगाती, कोंकणी सुगम संगीत- डॉ. पुर्णानंद च्यारी, शिरीष लवंदे, शकुंतला भरणे, संगीत नाट्यप्रवेश 'सौभद्र' - श्री शिवीं प्रासादिक नाट्यमंडळ, बोरी, नाट्यप्रवेश- राजदीप नायक - कलाचेतना वळपय, नाट्यप्रवेश 'गे माये' अंत्रुज लळीतक, बांदोडें, नाट्यप्रवेश- पिपळ पेटला, कला अकादमी गोवा नाट्य महाविद्यालय, राजीव गांधी कलामंदिर, एकपात्री प्रवेश 'सुरींग'- गौरी कामत.
 सुत्रनिवेदन - डॉ. तन्वी कामत बांबोळकार, जॉन आगियार आनी सुरज कोमरपंत हांचें आसतलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 